**Ö****KOGYÜLEKEZETI CÍM**





 **PÁLYÁZATI FELHÍVÁS**

Az *ökogyülekezeti címre* olyan kereszt(y)én(y) gyülekezetek, egyházi közösségek és intézmények, (óvodák, iskolák, kollégiumok, felsőoktatási intézmények, idősek otthona stb.) jelentkezhetnek, amelyek szemléletükkel, önkéntes működésükkel aktívan tesznek a teremtett világ megóvásáért. Az ökogyülekezeti címhez oklevél és az ökogyülekezeti logó használatának joga jár.

Az ökogyülekezetek önkéntes alapon betartják az alábbi alapvető célokat:

**Lelkiekben**

1. Megünneplik a Teremtés hetét (szeptember utolsó vasárnapjától kezdődő hét).
2. Évente legalább egyszer szabadtéri alkalmat (áhítatot, közös imádságot, éneklést) tartanak.
3. Rendszeresen imádkoznak a teremtett világ megőrzéséért.
4. Gyönyörködnek az ajándékba kapott teremtett világ szépségében.
5. A teremtett világ megőrzésében globálisan gondolkoznak és lokálisan cselekszenek.

**Gyakorlatban**

1. Erőforrásainkat mértékletesen és takarékosan használják.
2. Teremtett társainkra, a növényekre és állatokra is tekintettel vannak.
3. Krisztusi szeretettel fordulnak a gyengék és elesettek felé.
4. Hétköznapi működésükben és szolgálataikban is törekszenek a teremtésvédelemre, például:
* újrapapírt használnak, kétoldalas nyomtatásban;
* elsősorban elektronikus levelezést folytatnak; felhívják a figyelmet a felesleges nyomtatás elkerülésére.
* kerülik a nehezen lebomló és egyszer használatos anyagok használatát (PET palack, műanyag csomagolás)
* a helyi termékeket részesítik előnyben (házi sütemény, saját készítésű gyümölcslé)
* az úrasztali, templomi dekorációs virág hazai termesztésű (nem külföldi) forrásból származik.
* részt vesznek az őshonos, tájjellegű növényfajták megőrzésében;
* részt vesznek a kistermelőket és fogyasztókat összekötő Egyháztáji vagy Templomkert programban.
* lehetőség szerint részt vesz az élőhelyek megőrzésében és kialakításában a fajok sokféleségének megőrzése érdekében (épületlakó fajok, pl. bagoly, denevér), rovarok, emlősök, búvóhelyek, stb.
* temetőfenntartóként részt vesznek a [Zöldtemetők](https://zoldtemetok.hu/) kezdeményezésben, kerülik a műanyagból készített díszeket, csokrot, mécsest, csomagolást, tűzőhabot, selyemvirágot stb., a temetőkbe csak komposztálható anyagokat visznek.
* lehetőség szerint méltányos kereskedelemből származó (Fair Trade) termékeket választanak.

5. Vállalják, hogy a teremtésvédelmi eseményekről beszámolnak; a prédikációkat, gondolatokat, imádságokat megosztják az ökogyülekezeti közösséggel; az MRE Ökogyülekezeti Mozgalom programjaiba bekapcsolódnak.

Az Ökogyülekezeti címre, a [www.okogyulekezet.hu](http://www.okogyulekezet.hu/) honlapon található jelentkezési lapon lehet pályázni, minden év szeptember 10-ig. Az ökogyülekezeti címek kihirdetésére a Teremtés Hetén (szeptember utolsó - október első vasárnapja közötti hét) kerül sor.

További teremtésvédelmi ötletek és tudnivalók a [www.okogyulekezet](http://www.okogyulekezet).hu honlapon olvashatók.

 **ÖKOGYÜLEKEZETI DÍJ**

****

**PÁLYÁZATI FELHÍVÁS**

Az *Ökogyülekezeti díj* olyan ökogyülekezeti címet nyert, kereszt(y)én(y) gyülekezeteknek, egyházi közösségeknek és intézményeknek, (óvodák, iskolák, kollégiumok, felsőoktatási intézmények, idősek otthona stb.) adható, amelyek – az *ökogyülekezeti cím* alapvető célkitűzésein túl – három éven keresztül megvalósítanak egy általuk kidolgozott teremtésvédelmi programot is, jó példát mutatva a teremtett világ megőrzéséhez. Fontos szempont, hogy a helyi gyülekezeti közösség minél több tagja részt vegyen benne.

A pályázati folyamat három lépcsős:

1. Ökogyülekezeti cím elnyerése;
2. Három évre szóló teremtésvédelmi program-terv benyújtása az Ökogyülekezeti Tanácshoz;
3. A harmadik év végén beszámoló a teremtésvédelmi program megvalósulásáról. A beszámolót az Ökogyülekezeti Tanács fogadja el, és dönt az ökogyülekezeti díj adományozásáról.

Az Ökogyülekezeti díj az oklevélen és logó használatának jogán felül egy plakettben fejeződik ki, továbbá jogosult a közösség arra, hogy honlapjukon, intézményeikben közzé tegyék a “díjazott ökogyülekezet” megjelölést.

Ajánlások, ötletek a program-alkotáshoz (nem kötelező formátum).

1. Gyülekezet/intézmény jelenlegi „teremtésvédelmi állapota”, állapot felmérés:

- teológiai értelemben vett öko- állapot

* 1. imádkozás, liturgia stb.
	2. rendszeres előadások, megbeszéléssel, fórumok…
	3. tanulmány vagy könyv ismertetése
1. Gyülekezet/intézmény adottságai, lehetőségei:

- fizikai /gyakorlati értelemben vett öko- állapot

* 1. épületek (gyülekezeti ház/terem) energetikai (világítás, fűtés, szigetelés) állapota; mit kívánnak tenni a jobb állapot eléréséhez,
	2. épületekben mennyire takarékos a vízfogyasztás; mit kívánnak tenni a jobb állapot eléréséhez,
	3. van-e szelektív hulladékgyűjtés, komposztálás stb.; mit kívánnak tenni a jobb állapot eléréséhez,
	4. (templom)kert állapota, növények (fák, cserjék, virágok) állapota, élőhelyek változatossága, mit kívánnak tenni a jobb állapot eléréséhez,
	5. madárbarát (templom)kert kialakítása, madáretetők, madárodúk kihelyezése. A nagy üvegfelületekre madárriasztó matricák kihelyezése. Nemzeti parkkal közös fajvédelmi tevékenység (pl. épületlakó fajok)

- közösségi értelemben vett öko-tudatos állapot jelenleg, jövőbeli tervek

* 1. gyermekekkel való foglalkozás, ifjúsági munka, ökotábor stb,
	2. gyülekezeti kiscsoportok, ökokör,
	3. lehetőség szerint minden korosztállyal értessük meg az ökogyülekezet, a teremtésvédelmi gondolkodás és szemlélet fontosságát,
	4. testvérgyülekezeti kapcsolatok; hazai, kárpát-medencei, nemzetközi kapcsolatokban is jelenjen meg a teremtésvédelmi gondolat.

A teremtésvédelmi programokat az info@okogyulekezet.hu címre várjuk.

**Jelentkezési határidő**: minden év szeptember vége. Az ökogyülekezeti cím és díj adományozásáról az MRE Ökogyülekezeti Tanács dönt.